પાટણ શહેરના સિધ્ધિ સરોવર પાસે આવેલ ફીલ્ટર પ્લાન્ટની મેઈન પાઈપ લાઈન તૂટી જતા સમગ્ર શહેરમાં પાણીનો પુરવઠો ખોરવાયો છે ત્યારે પાઈપ લાઈન રીપેરીંગમાં હજુ ચાર-પાંચ દિવસનો સમય લાગે તેમ હોઈ નગરપાલિકા દ્વારા શહેરીજનોને પાણી વિતરણ માટે નવો વિકલ્પ અપનાવી ફીલ્ટર પ્લાન્ટમાંથી જે પાણી પુરવઠો તમામ વિસ્તારોના બોરના સંપોમાં પહોંચે તે માટે ફીલ્ટર પ્લાન્ટના વેલમાંથી પાણીને પાઈપ લાઈનથી ઓવરહેડ ટાંકીમાં ચડાવવાના બદલે વિશાળ સંપમાં જ પાઈપ લાઈન જોડીને મોટી મોટર બેસાડીને પાણીને પુરતા પ્રેશરથી ધક્કો મારી સંપમાં પાણી નાંખીને શહેરના બોર અને સંપો સુધી પહોંચાડવાની કામગીરી હાથ ધરાઈ છે.